# metadata.dc.description.abstract[].value
Fa un parell de setmanes, em va sorprendre tristament assabentar-me de la denúncia de la Guàrdia Civil per delicte d'odi a Jaume Pessarrodona, regidor de Cultura a l'Ajuntament de Sant Joan de Vilatorrada, comediant i fundador de la companyia de teatre de carrer Gog i Magog. El motiu va ser fer-se una foto prop d'un agent amb el nas de pallasso posat, que sempre porta per poder-se abillar. Els pallassos, com sabeu, són artistes còmics que, maquillats d'una manera exagerada i vestits estrafolàriament, pretenen provocar el somriure a partir dels seus actes, que sovint indueixen a la reflexió. Tanmateix, no tothom els troba divertits, i hi ha persones, sobretot infants però també alguns adults, que els temen. La por als pallassos s'anomena coulrofòbia.

# metadata.dc.source[].value
Divulgació i Premsa (Genètica, Microbiologia i Estadística)